62024TO0257(01)_INF
Üldkohtu presidendi 19. juuli 2024. aasta määrus – Mazepin vs. nõukogu
(kohtuasi T-257/24 R)
Ajutiste meetmete kohaldamine – Ühine välis- ja julgeolekupoliitika – Piiravad meetmed, mis on võetud seoses Venemaa tegevusega, mis kahjustab või ohustab Ukraina territoriaalset terviklikkust, suveräänsust ja sõltumatust – Rahaliste vahendite ja majandusressursside külmutamine – Ajutiste meetmete kohaldamise taotlus – Fumus boni iuris – Kiireloomulisus – Huvide kaalumine
1.
Ajutiste meetmete kohaldamine – Kohaldamise peatamine – Kohaldamise tingimused – Fumus boni iuris – Põhimenetluses lahendatava hagi põhjendamiseks esitatud väidete prima facie kontrollimine – Hagi nõukogu aktide peale, millega jäeti hageja nimi varade külmutamise loeteludesse –Väide, et nõukogu tegi hindamisvea, mida Üldkohus on juba karistas nõukogu varasemate aktide tühistamisega samadel põhjustel – Väide, mis ei ole esmapilgul veenvalt põhjendatud
(ELTL artikkel 278; Üldkohtu kodukord, artikli 156 lõige 4; nõukogu otsus 2014/145/ÜVJP, mida on muudetud otsustega (ÜVJP) 2023/1767 ja (ÜVJP) 2024/847; nõukogu määrused nr 269/2014, 2023/1765 ja 2024/849)
(vt punktid 21, 22 ja 25–28)
2.
Ajutiste meetmete kohaldamine – Kohaldamise peatamine – Ajutised meetmed – Kohaldamise tingimused – Kiireloomulisus – Oluline ja hüvitamatu kahju – Kahju, mis tuleneb elukutsel karjääri jätkumise kahjustamisest hageja nime jätmisega varade külmutamise loeteludesse – Mittevaraline kahju – Põhjusliku seose olemasolu hageja nime nimetatud loeteludesse jätmise ja väidetava kahju vahel – Hüpoteetiline elukutsel karjääri jätkamise võimalus – Kahju, mida ei saa hüvitada rahalise hüvitisega
(ELTL artikkel 278; Üldkohtu kodukord, artikli 156 lõige 4; nõukogu otsus 2014/145/ÜVJP, mida on muudetud otsusega (ÜVJP) 2024/847; nõukogu määrused nr 269/2014 ja 2024/849)
(vt punktid 29, 35–40, 42, 47 ja 49)
3.
Ajutiste meetmete kohaldamine – Kohaldamise peatamine – Kohaldamise tingimused – Kõikide asjaomaste huvide kaalumine – Piiravad meetmed seoses olukorraga Ukrainas – Rahaliste vahendite külmutamise otsus –Ettevõtjad, juriidilised isikud, üksused või asutused, kes tegutsevad majandussektorites, mis on Venemaa Föderatsiooni valitsuse jaoks oluline tuluallikas, ning nendega seotud isikud – Hageja huvi pidada värbamisläbirääkimisi, osaleda järgmistel autospordi meistrivõistlustel ja jätkata karjääri oma elukutsel, mis kaalub üle nõukogu huvi
(ELTL artikkel 278; Üldkohtu kodukord, artikli 156 lõige 4; nõukogu otsus 2014/145/ÜVJP, mida on muudetud otsusega (ÜVJP) 2024/847; nõukogu määrused nr 269/2014 ja 2024/849)
(vt punktid 50, 51 ja 56–65)
Resolutsioon
1.
Peatada osas, milles nõukogu 12. märtsi 2024. aasta otsus (ÜVJP) 2024/847, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, ja nõukogu 12. märtsi 2024. aasta rakendusmäärus (EL) 2025/849, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, jätavad Nikita Dmitrievich Mazepini nime nende füüsiliste või juriidiliste isikute, üksuste või asutuste loetellu, kelle suhtes kohaldatakse piiravaid meetmeid, ainult ulatuses, mis on vajalik selleks, et ta saaks pidada läbirääkimisi enda värbamiseks professionaalse Vormel 1 piloodina või piloodina muudel autospordivõistlustel, mis toimuvad tervikuna või osaliselt Euroopa Liidu territooriumil, ja selleks, et ta saaks osaleda Vormel 1 Grands Prix-sõitudel ning muudel autospordi meistrivõistlustel, tavavõistlustel, proovi, treening- ja vabasõitudel, mis toimuvad Euroopa Liidu territooriumil. Selleks on N. D. Mazepinil lubatud vaid: esiteks siseneda liidu territooriumile läbirääkimisteks ja/või lepingute sõlmimiseks niisuguse võidusõidumeeskondade või sponsoritega, kes ei ole seotud Nikita Dmitrievich Mazepini tegevusega ega niisuguste füüsiliste või juriidiliste isikute tegevusega, kelle nimi on kantud nõukogu 17. märtsi 2014. aasta otsuse 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, ja nõukogu 17. märtsi 2014. aasta määruse (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusegalisas olevasse loetellu, teiseks siseneda liidu territooriumile põhi-, varu- või katsepiloodina osalemiseks Fédération internationale de l’automobile’i (FIA) Vormel 1 võistlustel või muudel autospordi meistrivõistlustel, treening-, proovi- ja vabasõitudel, sealhulgas selleks, et uuendataks tema Superlitsentsi, kolmandaks, siseneda liidu territooriumile FIA või võistlusmeeskonna poolt nõutava arstliku kontrolli läbimiseks, neljandaks siseneda liidu territooriumile meditsiinilisteks kontrollideks ja treenimiseks, sealhulgas simulaatoril, viiendaks siseneda liidu territooriumile seoses võistlustega, sponsorluse ja reklaamiga tema võistlusmeeskonna või sponsori taotlusel, kuuendaks avada pangakonto, millele võib kanda tema töötasu, preemiad ja tema meeskonna antavad soodustused, ja seitsmendaks kasutada nimetatud pangakontot ja krediitkaarti ainult nende kulude katmiseks, mis võimaldavad professionaalsel piloodil reisida liidu territooriumil, rääkida läbi ja sõlmida lepinguid võistlusmeeskonna või sponsoritega ja osaleda meistrivõistlustel, Grands Prix’del, tavavõistlustel, treening-, proovi ja vabasõitudel liidu liikmesriikides.
2.
Juhul kui N. D. Mazepin värvatakse Vormel 1 piloodiks või muu autospordi niisuguse meistrivõistluse piloodiks, mis toimub tervikuna või osaliselt Euroopa Liidu territooriumil, peab ta võistlema neutraalse lipu all ja nõustuma kirjalikult sellekohase kohustusega, nagu seda pilootidelt nõuab FIA.
3.
Jätta ajutiste meetmete kohaldamise taotlus ülejäänud osas rahuldamata.
4.
Pikendada 21. mai 2024. aasta kohtumääruse Mazepin vs. nõukogu (T‑257/24 R) kehtivust.
5.
Otsustada kohtukulude kandmine edaspidi.